Diari Oficial de la Generalitat Valenciana


Sumari del DOGV 3684, del 09-02-2000 (2000/607)

RESOLUCIÓ de 25 de gener de 2000, de la Universitat Jaume I, per la qual es convoquen proves selectives per a l’ingrés en l’escala auxiliar administrativa mitjançant el sistema de concurs oposició.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/607


Data del document
:   25-01-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ de 25 de gener de 2000, de la Universitat Jaume I, per la qual es convoquen proves selectives per a l'ingrés en l'escala auxiliar administrativa mitjançant el sistema de concurs oposició. [2000/X607]
  
L'article 39 de la Llei 50/1998, de 30 de desembre, de Mesures Fiscals, Administratives i d'Ordre Social (Boletín Oficial del Estado del 31), estableix la possibilitat d'utilitzar el sistema de concurs oposició en les convocatòries de processos selectius per a la substitució d'ocupació interina o consolidació d'ocupació temporal estructural i permanent.
  
Per això, i amb el fi d'aconseguir l'estabilitat prevista en aquest precepte per al personal que realitza funcions estructurals en aquesta administració pública encarregada de l'ensenyament superior, aquest Rectorat, en ús de les competències que li estan atribuïdes per l'article 49 de la Llei Orgànica 11/1983, de 25 d'agost, de Reforma Universitària (Boletín Oficial del Estado número 209, d'1 de setembre), i en l'article 120.3 dels Estatuts de la Universitat Jaume I, aprovats per Decret 5/1997, de 28 de gener (Diari Oficial de la Generalitat Valenciana de 4 de febrer, Correcció d'errades de 3 de juny), acorda convocar concurs oposició per a ingrés en l'escala auxiliar administrativa de la Universitat Jaume I, amb subjecció a les següents:
  
Bases de la convocatòria
  
1. Normes generals
  
1.1. Es convoquen proves selectives per a cobrir 30 places de l'escala auxiliar administrativa de la Universitat Jaume I, en el marc del procés de consolidació d'ocupació temporal. Del total de places convocades, 29 corresponen al torn lliure i 1 al torn de discapacitats. Si aquesta no es cobreix, se sumarà al torn lliure.
  
1.2. A aquest procés selectiu, li serà d'aplicació la Llei Orgànica 11/1983, de 25 d'agost, de Reforma Universitària; el Text refós de la Llei de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de Funció Pública Valenciana; els Estatuts de la Universitat Jaume I, i el que disposa aquesta convocatòria.
  
1.3. El procés selectiu constarà d'una fase d'oposició i una altra de concurs, amb les proves, puntuacions i mèrits que s'especifiquen en la base 5. El temari que ha de regir les proves selectives és el que figura com annex I de la present resolució. En cap cas la puntuació obtinguda en la fase de concurs podrà aplicar-se per a superar els exercicis de la fase d'oposició.
  
1.4. El Tribunal adoptarà les mesures oportunes per garantir que l'exercici de la fase d'oposició siga corregit sense que es conega la identitat dels aspirants. En aquest sentit, el Tribunal exclourà aquells opositors en els exercicis dels quals figuren noms, marques o signes que en permeten conèixer la identitat.
  
1.5. Els successius anuncis relacionats amb aquesta convocatòria, els acords del Tribunal de Selecció i els resultats de cada un dels exercicis es publicaran al tauler d'anuncis del Servei de Recursos Humans, situat en la segona planta de l'edifici Rectorat i Serveis Centrals, Campus del Riu Sec de la Universitat Jaume I, i en la següent adreça d'Internet: .
  
2. Requisits dels aspirants
  
2.1. Per a ser admès a la realització de les proves selectives, els aspirants han de reunir els següents requisits:
  
2.1.1. Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta es trobe definida en el tractat constitutiu de la Comunitat Europea.
  
2.1.2. Tindre fets divuit anys i no haver arribat a l'edat de jubilació.
  
2.1.3. Estar en possessió del títol de graduat escolar, formació professional de primer grau o equivalent. D'acord amb el que disposa l'Ordre del Ministeri d'Educació i Ciència, de 4 de febrer de 1986, es consideren equivalents els títols oficials de graduat escolar i el certificat d'estudis primaris expedits amb anterioritat a l'acabament de l'any acadèmic 1975-1976.
  
2.1.4. No patir malaltia ni estar afectat per limitació física o psíquica que siga incompatible amb l'exercici de les funcions corresponents.
  
2.1.5. No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'acompliment de les seues funcions públiques.
  
A més a més, per a participar en el torn de discapacitats es requerirà:
  
- Posseir un grau de discapacitació igual o superior al 33%.
  
- Manifestar-ho expressament en la sol·licitud.
  
2.2. Els requisits enumerats en la base 2.1 hauran de posseir-se el dia d'acabament del termini de presentació de sol·licituds, i mantenir-se fins al moment de la presa de possessió com a funcionari de carrera.
  
3. Sol·licituds
  
3.1. Els qui desitgen prendre part en aquestes proves selectives hauran de presentar el model oficial de la sol·licitud que s'adjunta en l'annex III, que es dirigirà al rector de la Universitat Jaume I, i que podrà presentar-se en qualsevol dels seus registres, sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de vint dies naturals, comptats a partir del dia següent al de la publicació de la present convocatòria en el Diari Oficial de la Generalitat Valenciana.
  
3.2. Aquells aspirants del torn lliure que tinguen alguna minusvalidesa, així com aquells que participen en el torn de discapacitats i que necessiten de possibles adaptacions de temps o mitjans per a la realització d'algun dels exercicis de la fase d'oposició, ho han d'expressar en l'apartat 6 de la seua sol·licitud, amb indicació de l'adaptació concreta que requerisquen.
  
Per a això han de presentar juntament amb la sol·licitud el certificat del grau de discapacitació efectuada per l'òrgan administratiu competent.
  
3.3. A la sol·licitud, s'ha d'adjuntar la documentació següent:
  
- Una fotocòpia del document nacional d'identitat en vigor; si es tracta d'un document nacional d'identitat amb format antic, és necessària també una fotocòpia de la targeta d'identificació fiscal.
  
- Resguard original de l'ingrés dels drets d'examen.
  
3.4. Les sol·licituds seran facilitades gratuïtament a la Consergeria de l'edifici de Rectorat i Serveis Centrals, Campus del Riu Sec de la Universitat Jaume I. Aquest model de sol·licitud també es podrà obtenir des de la següent adreça d'Internet: .
  
3.5. Els drets d'examen són de 1.243 pessetes i s'han d'ingressar en el compte corrent núm. 6404180381 € Universitat Jaume I de Castelló. Drets d'examen - a Bancaixa, entitat 2077, sucursal 0580 del c/ Cavallers, 2, fent constar en l'ingrés «Proves selectives per a ingrés en l'escala auxiliar administrativa de la Universitat Jaume I».
  
La falta de justificació de l'abonament dels drets d'examen determinarà l'exclusió de l'aspirant.
  
En cap cas la mera presentació i pagament dels drets d'examen suposarà substitució del tràmit de presentació, en el temps i la forma corresponents, de l'imprès de sol·licitud d'acord amb el que disposen aquestes bases.
  
3.6. Els errors de fet que pogueren advertir-se podran esmenar-se, en qualsevol moment, d'ofici o a petició dels interessats.
  
4. Admissió dels aspirants
  
4.1. Acabat el termini de presentació de sol·licituds, es publicarà en el Diari Oficial de la Generalitat Valenciana la resolució que declare aprovades les llistes provisionals d'admesos i exclosos, indicant en aquest últim cas la causa d'exclusió i concedint un termini de deu dies hàbils perquè puguen formular reclamacions o esmenar els defectes que hagen motivat l'exclusió.
  
En tot cas, a fi d'evitar errors i per a possibilitar-ne l'esmena en temps i forma, els aspirants han de comprovar fefaentment no sols que no figuren en la relació d'exclosos, sinó que, a més a més, els seus noms consten en la pertinent relació d'admesos.
  
Els aspirants que dins del termini assenyalat no n'esmenen l'exclusió o no n'al·leguen l'omissió seran definitivament exclosos de la participació de les proves.
  
Conclòs el termini de reclamacions i esmenes i una vegada resoltes, s'elevaran a definitives les llistes d'admesos i exclosos mitjançant resolució que es publicarà igualment en el Diari Oficial de la Generalitat Valenciana. La dita publicació servirà de notificació a efectes d'impugnacions i recursos. En la mateixa resolució s'indicarà la data, el lloc i l'hora de començament del primer exercici, que tindrà lloc en un termini no inferior a un mes, així com l'ordre de crida dels aspirants que, segons el resultat del sorteig realitzat a la Direcció General de Funció Pública el 31 de març de 1999, començarà per la lletra ?B?. Si no hi ha cap aspirant el primer cognom del qual comence per la lletra indicada, l'ordre de crida s'iniciarà per aquelles persones el primer cognom de les quals comence per la lletra següent, i així successivament.
  
Serà causa d'exclusió, a més de les assenyalades en altres apartats d'aquestes bases, l'omissió de la firma en la sol·licitud.
  
4.2. Les quantitats ingressades en concepte de drets d'examen només seran reintegrades, prèvia petició de la persona interessada, als aspirants que no foren admesos a les proves selectives per falta d'algun dels requisits exigits en les bases de la convocatòria. En aquesta petició la persona interessada ha d'indicar les dades bancàries necessàries per a realitzar el reintegrament.
  
5. Sistema de selecció. Concurs oposició
  
5.1. La fase d'oposició estarà formada pels següents exercicis:
  
Primer exercici. Obligatori i eliminatori
  
Consistirà en la realització d'una prova tipus test, amb 4 respostes alternatives, de les quals només una serà correcta, en relació amb el programa que figura en l'annex I d'aquesta convocatòria. Les contestacions errònies es valoraran negativament amb una penalització equivalent a un terç del valor de cada contestació correcta. Es proposaran, com a màxim 150 preguntes. L'exercici es valorarà de 0 a 6 punts, i caldrà obtenir un mínim de 3 punts per a superar-lo.
  
La durada màxima d'aquest exercici serà de noranta minuts.
  
Segon exercici. Obligatori i eliminatori
  
Consistirà a contestar per escrit dos supòsits pràctics, desglossats en preguntes, en nombre no superior a 10, relacionats amb el contingut del programa de l'annex I, en allò que es refereix únicament a l'apartat de gestió universitària. El tribunal proposarà 4 supòsits pràctics, dels quals l'aspirant n'ha d'elegir dos. L'exercici es valorarà de 0 a 6 punts, i caldrà obtenir un mínim d'1,5 punts en cada un dels supòsits per a superar-lo.
  
La durada màxima d'aquest exercici serà de noranta minuts.
  
Tercer exercici. Obligatori i eliminatori
  
Primera part:
  
Consistirà en la realització d'una prova pràctica d'ordinador, entorn PC, utilitzant el programa de processador de textos (Word 7.0) i el programa de correu electrònic (Eudora light 3.01), dirigida a percebre la capacitat dels aspirants per a la recepció, composició, modificació, correcció i enviament a través de la xarxa informàtica de documents escrits en base als textos proposats pel Tribunal. Aquesta prova es basarà en la tècnica de tractament de textos com a eina ofimàtica que permet el tractament automatitzat de la informació i es realitzarà sobre un text facilitat pel Tribunal. Aquesta part es puntuarà de 0 a 3 punts.
  
El temps màxim per a la realització d'aquesta part serà de 30 minuts.
  
Segona part:
  
Consistirà en la recerca d'informació en els servidors web de la xarxa Internet, per mitjà de la utilitat Netscape (versió 3.0), per a la qual es facilitaran les dades necessàries. Aquesta part es puntuarà de 0 a 1 punt.
  
El temps màxim per a la realització d'aquesta part serà de 15 minuts.
  
Per a superar aquest exercici serà necessari obtenir un mínim de 1,5 punts en la primera part i un mínim de 0,5 punts en la segona.
  
Quart exercici. Voluntari
  
Exercici de coneixements de valencià a nivell elemental, d'acord amb el programa establert pel Servei de Llengües i Terminologia de la Universitat Jaume I, que es pot consultar en l'adreça electrònica: . El dit exercici podrà contenir elements escrits i orals. La durada màxima serà de 30 minuts. Es puntuarà de 0 a 1 punt.
  
5.2. Fase de concurs
  
Els aspirants que hagen superat la fase d'oposició disposaran d'un termini de deu dies naturals, a partir del dia següent al de la publicació de les llistes d'aprovats en aquesta fase, per a aportar la documentació acreditativa dels mèrits al·legats.
  
En aquesta fase, que només s'aplicarà als qui hagen superat la fase d'oposició, es valoraran, fins a un màxim de 7 punts, els següents mèrits referits a la data d'acabament del termini de presentació de sol·licituds:
  
5.2.1. Els serveis efectius prestats com auxiliar administratiu/iva en qualsevol administració pública amb vincle de caràcter temporal, funcionari o laboral, es valoraran a raó de 0,07 punts per cada mes complet de serveis, fins a un màxim de 6 punts.
  
Els períodes d'incapacitat temporal o maternitat es computaran com a temps de serveis prestats.
  
5.2.2. La possessió de titulació acadèmica superior a l'exigida per a la participació en les proves selectives: 1 punt.
  
Una vegada valorats els mèrits d'acord amb els criteris assenyalats, el Tribunal els farà públics de forma provisional als llocs assenyalats en la base 1.5, i donarà un termini de deu dies hàbils perquè les persones interessades puguen al·legar les rectificacions oportunes a la fase de concurs.
  
5.3. Acabades ambdues fases, s'elaborarà la llista d'aspirants seleccionats i el seu ordre de puntuació amb totes les persones que hagen superat els exercicis obligatoris i eliminatoris de la fase d'oposició sumant la puntuació obtinguda en la fase de concurs. La dita relació donarà començament amb l'aspirant que haja obtingut la puntuació més alta i finalitzarà quan el nombre de persones incloses en la llista coincidisca amb el nombre de llocs convocats. Si hi ha empat, l'ordre s'establirà d'acord amb els següents criteris:
  
1. Major puntuació en fase d'oposició.
  
2. Major puntuació en el primer exercici de la fase d'oposició.
  
3. Major puntuació en el segon exercici de la fase d'oposició.
  
5.4. Als aspirants seleccionats, se'ls sumarà posteriorment les puntuacions obtingudes en l'exercici voluntari, configurant-se així la relació final per ordre de puntuació.
  
5.5. Aquest procés selectiu es realitzarà a les dependències de la Universitat Jaume I.
  
5.6. En cada exercici, els aspirants hauran d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir, juntament amb l'exemplar per a la persona interessada de l'imprès de sol·licitud d'admissió a les proves.
  
L'incompliment d'aquest requisit per algun aspirant en determinarà l'exclusió de la realització de les proves.
  
En cap cas seran vàlides les còpies o fotocòpies compulsades dels dits documents.
  
Els aspirants quedaran decaiguts en el seu dret quan es presenten als llocs de realització quan ja s'hagen iniciat les proves o per la inassistència, encara quan es dega a causes justificades.
  
Tractant-se de proves orals o altres de caràcter individual i successiu, el Tribunal podrà percebre les causes al·legades i admetre l'aspirant, sempre que les proves no hagen finalitzat i la dita admissió no menyscabe el principi d'igualtat amb la resta de les persones.
  
6. Tribunal de Selecció
  
6.1. El Tribunal de Selecció d'aquestes proves és el que figura com a annex II d'aquesta convocatòria. El nom de les persones que l'integraran es farà públic en la mateixa resolució en què es publiquen les llistes definitives d'admesos i exclosos.
  
6.2. Els membres del Tribunal han d'abstenir-se d'intervenir-hi, notificant-ho a la presidència, quan concórreguen en ells circumstàncies de les previstes en l'article 28.2 de la Llei de règim jurídic de les administracions públiques i del procediment administratiu comú, o si hagueren realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria. La Presidència podrà sol·licitar dels membres del Tribunal declaració expressa de no trobar-se sotmesos en les circumstàncies previstes en l'article 28.2 de la Llei de Règim Jurídic de les Administracions Públiques i del Procediment Administratiu Comú.
  
Així mateix, els aspirants podran recusar els membres del Tribunal quan concórreguen les circumstàncies previstes en aquesta base.
  
6.3. Amb anterioritat a la iniciació de les proves selectives, l'autoritat convocadora publicarà en el Diari Oficial de la Generalitat Valenciana la resolució per la qual es nomene els nous membres del Tribunal que hagen de substituir als que hagen perdut la seua condició per alguna de les causes previstes en la base 6.2.
  
6.4. Prèvia convocatòria del president, es constituirà el Tribunal, amb l'assistència de les persones que exercisquen la presidència i la secretaria i la meitat, almenys, dels membres titulars o suplents. La sessió de constitució s'ha de realitzar en el termini mínim de deu dies abans de la realització del primer exercici.
  
En la dita sessió, el Tribunal acordarà totes les decisions que corresponga en ordre al correcte desenvolupament de les proves selectives.
  
6.5. A partir de la seua constitució, el Tribunal, per a actuar vàlidament, requerirà la presència de la presidència i de la secretaria o, si escau, de les persones que els substituïsquen i de la meitat, almenys, dels membres titulars o suplents.
  
6.6. Al llarg del procés selectiu, el Tribunal resoldrà tots els dubtes que pogueren sorgir en l'aplicació d'aquestes normes, així com el que haja de fer-se en els casos no previstos.
  
El procediment d'actuació del Tribunal s'ha d'ajustar en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del procediment Administratiu Comú.
  
6.7. El Tribunal de Selecció podrà adoptar les mesures precises en aquells casos en què resulte necessari, de manera que els aspirants amb minusvalideses gaudisquen de semblants condicions per a la realització dels exercicis que la resta dels participants. En aquest sentit, podran establir-se, per a les persones amb minusvalideses que ho sol·liciten en la forma prevista en la base 3.2.4, les adaptacions possibles en temps i mitjans per a la seua realització.
  
6.8. A l'efecte de comunicacions i la resta d'incidències, el Tribunal tindrà la seua seu en el Servei de Recursos Humans de la Universitat Jaume I, edifici Rectorat i Serveis Centrals, Campus del Riu Sec. El Tribunal disposarà que s'atenguen quantes qüestions siguen plantejades en relació amb aquest procés selectiu.
  
6.9. Els membres del Tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris.
  
6.10. En cap cas el Tribunal podrà aprovar ni declarar que ha superat el procés selectiu un nombre superior d'aspirants que el de places convocades. Qualsevol proposta d'aprovats que contravinga el que s'ha establert serà nul·la de ple dret.
  
7. Coneixements de valencià
  
7.1. L'acreditació dels coneixements de valencià pels aspirants que hagen superat les proves selectives podrà realitzar-se mitjançant la presentació d'un dels següents documents:
  
a) Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
d) Certificats de nivell mitjà homologats per acord de la Junta de Govern de la Universitat Jaume I.
  
7.2. Els qui no puguen acreditar els dits coneixements quedaran compromesos a fer-ho en el termini de dos anys, o a la realització dels cursos que a aquest fi organitze la Universitat Jaume I.
  
8. Llistes d'aprovats, presentació de documents i nomenament de funcionaris
  
8.1. Acabat el procés selectiu, es farà pública als llocs assenyalats en la base 1.5 la relació d'aspirants que hagen superat el procés selectiu, per ordre de puntuació definitiva aconseguida en ambdues fases i amb indicació, en tot cas, del número del document nacional d'identitat.
  
8.2. La presidència del Tribunal ha d'elevar al rector la llista d'aprovats per a la seua publicació en el Diari Oficial de la Generalitat Valenciana.
  
8.3. En el termini de vint dies hàbils, a comptar des de l'endemà a aquell en què es publiquen en el Diari Oficial de la Generalitat Valenciana les llistes d'aspirants aprovats, aquests han de presentar al Registre una instància dirigida al Servei de Recursos Humans de la Universitat Jaume I amb els documents següents:
  
a) Una fotocòpia del document nacional d'identitat. Si es tracta de document nacional d'identitat amb format antic, cal també fotocòpia de la targeta d'identificació fiscal.
  
b) Fotocòpia degudament compulsada del títol o certificat acadèmic que acredite haver realitzat els estudis per a l'obtenció del títol de graduat escolar, educació general bàsica, formació professional de primer grau o equivalent, o si escau, certificat acadèmic que acredite haver realitzat tots els estudis necessaris per a l'obtenció del respectiu títol.
  
c) Declaració jurada o promesa de no haver estat separat, mitjançant expedient disciplinari, de cap administració pública, ni trobar-se inhabilitat per a l'exercici de funcions públiques.
  
d) Els aspirants que hagen fet valdre la seua condició de persones amb minusvalidesa han de presentar certificat de l'òrgan administratiu competent que acredite tal condició, i també han de presentar certificat dels òrgans esmentats o de l'administració sanitària, acreditatiu de la compatibilitat amb l'acompliment de tasques i funcions corresponents.
  
8.4. Qui dins del termini fixat, i excepte els casos de força major, no presenten la documentació o de l'examen de la mateixa es deduïsca que manquen d'algun dels requisits assenyalats en la base 2, no podrà ser nomenats funcionari/ària de carrera i quedaran anul·lades les seues actuacions, sense perjudici de la responsabilitat en què hagen incorregut per falsedat en la sol·licitud inicial.
  
8.5. Conclòs el procés selectiu i transcorregut el termini de presentació de la documentació, qui l'haguera superat serà nomenat funcionari/ària de carrera mitjançant resolució que es publicarà en el Diari Oficial de la Generalitat Valenciana, amb especificació de la destinació adjudicada, en base a l'ordre de puntuació obtingut pels aspirants i segons la petició de destinació entre els llocs de treball oferts, tot això d'acord amb el que preveu l'article 9.1 del text refós de la Llei de Funció Pública Valenciana.
  
8.6. Els aspirants aprovats en la fase d'oposició, que no obtinguen plaça en aquest procés selectiu, conformaran una borsa de treball, ordenada segons la puntuació obtinguda en la dita fase, per a futures contractacions temporals com auxiliar administratiu/iva a la Universitat Jaume I.
  
9. Norma final
  
Contra aquesta resolució, que esgota la via administrativa, es podrà interposar un recurs contenciós administratiu davant del Tribunal de Justícia de la Comunitat Valenciana, en el termini de dos mesos a partir del dia següent al de la publicació.
  
No obstant això, les persones interessades podran interposar un recurs de reposició davant del rector en el termini d'un mes des de l'endemà al de la publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Contra els acords del Tribunal de Selecció, es podrà interposar recurs d'alçada davant del rector en el termini d'un mes des de l'endemà al de la publicació o notificació, d'acord amb els articles 107 i següents de la Llei 30/1992, de 26 de novembre.
  
Castelló de la Plana, 25 de gener de 2000.- El rector: Fernando Romero Subirón.
  
Annex I
  
Programa
  
Dret Constitucional i autonòmic
  
Tema 1. La Constitució espanyola de 1978: estructura. Drets i deures fonamentals: dels espanyols i estrangers, drets i llibertats, de les garanties de les llibertats i drets fonamentals.
  
Tema 2. Les Corts Generals: les Cambres i l'elaboració de lleis.
  
Tema 3. El Govern: relacions entre el Govern i les Corts Generals.
  
Tema 4. El Tribunal Constitucional. La reforma de la Constitució.
  
Tema 5. L'Estatut d'Autonomia de la Comunitat Valenciana: l'estructura. Les Corts valencianes. El president de la Generalitat Valenciana. El Govern valencià.
  
Dret administratiu
  
Tema 6. El procediment administratiu. Idea general de la iniciació, ordenació, instrucció i acabament. Els recursos administratius: Concepte i classes.
  
Tema 7. Eficàcia de l'acte administratiu. Notificació. Nul·litat de ple dret. Anul·labilitat.
  
Gestió de personal
  
Tema 8. El personal inclòs en l'àmbit d'aplicació de la Llei de Funció Pública Valenciana. Adquisició i pèrdua de la condició de funcionari.
  
Tema 9. Situacions administratives dels funcionaris. Drets, deures. Llei d'incompatibilitats del personal al servei de les administracions públiques.
  
Tema 10. L'oferta pública d'ocupació. La provisió de llocs de treball. La carrera administrativa: grau personal, formació i promoció interna.
  
Tema 11. El personal laboral al servei de les administracions públiques. El II Conveni col·lectiu del personal laboral de les universitats públiques de la Comunitat Autònoma Valenciana: la relació de llocs de treball, la provisió de llocs de treball i període de prova. Llei de prevenció de riscos laborals: Drets i obligacions, consulta i participació dels treballadors.
  
Gestió universitària
  
Tema 12. La Llei orgànica de reforma universitària.
  
Tema 13. Els Estatuts de la Universitat Jaume I.
  
Tema 14. Reial Decret 2.360/1984, de 12 de desembre, sobre departaments universitaris. Organització acadèmica a la Universitat Jaume I: centres, departaments i instituts universitaris.
  
Tema 15. Del govern de la Universitat Jaume I: òrgans de govern col·legiats. Funcions.
  
Tema 16. Del govern de la Universitat Jaume I: òrgans unipersonals. Funcions.
  
Tema 17. Classes i règim jurídic del personal d'administració i serveis de la Universitat Jaume I. El personal docent i investigador de la Universitat Jaume I.
  
Tema 18. La gestió econòmica i financera de la Universitat Jaume I. El pressupost. Les unitats de gestió.
  
Tema 19. L'accés a la Universitat: Proves d'aptitud per a accés a les facultats, escoles tècniques superiors i escoles universitàries. Altres vies d'accés.
  
Tema 20. Procediments d'ingrés en centres universitaris. Trasllats d'expedient.
  
Tema 21. Estructura dels estudis universitaris: de primer cicle. De primer i segon cicle. De només segon cicle. Estudis de doctorat.
  
Tema 22. Plans d'estudi: elaboració, aprovació i homologació. Durada i ordenació cíclica dels ensenyaments. Incorporació a segons cicles. Continguts dels plans d'estudi. Modificació dels plans d'estudi.
  
Tema 23. Beques i ajudes a l'estudi: classes. Requisits de caràcter econòmic i acadèmic. Procediment. Altres ajudes. Programa d'intercanvi universitari.
  
Tema 24. Obtenció, expedició i homologació de títols. Revalidació d'estudis.
  
Informàtica
  
Tema 25. Introducció general a les eines informàtiques en la gestió econòmica administrativa. Entorns Windows i Macintosh.
  
Tema 26. Coneixements bàsics a nivell d'usuari de:
  
- Bases de dades: File Maker 2.1, Access 2.0
  
- Tractament de textos: Word 7.0
  
- Fulls de càlcul: Excel 7.0
  
Annex II
  
Tribunal de Selecció
  
Tribunal titular:
  
President: el rector o persona que delegue.
  
Vocals:
  
- 3 en representació de la Universitat Jaume I.
  
- 1 proposat per les centrals sindicals amb representació en la Junta de Personal del PAS. (Decret 33/1999, art. 8.2)
  
Secretari: el cap del Servei de Recursos Humans, que actuarà com a secretari amb veu però sense vot, o persona que delegue.